OneCart – nog 'n nuwe manier om inkopies te doen PLUS jy kan wen! | Vrouekeur
OneCart – nog 'n nuwe manier om inkopies te doen PLUS jy kan wen!
written by Vrouekeur Staff 20/07/2018
Met hedendaagse tegnologie, raak dit al hoe geriefliker om inkopies aanlyn te doen. 'n Nuwe webwerf laat jou toe om kruideniersware aanlyn by jou gunstelingwinkels* te koop en dit word by jou voordeur afgelewer. Ons het dit beproef
Die proses werk só:
Besoek www.onecart.co.za, kies jou omgewing en kies die winkel waar jy jou kruideniersware wil koop. In ons omgewing kon ons uit Woolworths, Pick n Pay, FitChef, Dis-Chem, Pets by OneCart en Booze by OneCart kies.
Jy kan dan besluit wat jy nodig het en dit in jou mandjie sit. As jy iets van een van die ander winkels benodig kan jy dit net bo-op "change store" klik en verder inkopies doen.
Wanneer jy klaar is, kan jy "uitcheck" en al jou besonderhede invul. As die artikel wat jy benodig, nie in voorraad is nie, kan jy kies of jou persoonlike koper jou moet bel, 'n plaasvervanger moet kies of 'n plaasvervanger by 'n ander winkel moet soek.
Daarna kan jy die tyd kies wat jy wil hê jou inkopies afgelewer moet word.
Ons bestelling was binne die gekose tyd afgelewer en 'n SMS-stelsel het ons op hoogte gehou van hoe ons bestelling vorder en als het heelhuids by ons uitgekom.